เทคนิคการเรียนรู้ของไฟยน์แมน
เป็นเทคนิคที่มีประสิทธิภาพสำหรับการเรียนรู้เนื้อหาใหม่
ทำความเข้าใจในสิ่งที่รู้อยู่แล้วให้ลึกซึ้งยิ่งขึ้น
หรือเมื่อต้องเตรียมตัวอ่านหนังสือสอบ
อันดับแรก
เริ่มจากการเลือกหัวข้อที่คุณต้องการเริ่มศึกษามันก่อน
เมื่อคุณเข้าใจเนื้อหาของเรื่องนั้นแล้ว
ลองเขียนอธิบายเรื่องนั้นลงในกระดาษ
ประหนึ่งว่ากำลังอธิบายเรื่องนั้นให้คนอื่นฟัง
โดยพยายามเขียนและพูดอธิบายไปพร้อม ๆ กัน
เหมือนกับอาจารย์ที่กำลังสอนอยู่หน้าชั้นเรียน
นี่จะทำให้คุณรู้ว่า
มีเนื้อหาส่วนไหนที่คุณเข้าใจและยังไม่เข้าใจ
ถ้ามีเนื้อหาส่วนไหนที่คุณติดขัด
ลองย้อนกลับไปศึกษาส่วนนั้นซ้ำอีกครั้ง
จนกระทั่งคุณสามารถอธิบายเรื่องนั้นได้ตั้งแต่ต้นจนจบ
หลังอธิบายจบ
ลองกลับไปอธิบายซ้ำอีกครั้งตั้งแต่ต้น
แต่คราวนี้พยายามใช้ภาษาง่าย ๆ
หรือใช้ตัวอย่างภาพประกอบในการอธิบาย
ถ้าคำอธิบายของคุณยาวหรือซับซ้อนเกินไป
แปลว่าคุณอาจจะยังเข้าใจเนื้อหาไม่ดีนัก
คุณจึงควรกลับไปศึกษาใหม่อีกครั้ง
การทบทวนโดยใช้การอธิบายเนื้อหาซ้ำ ๆ
เป็นวิธีการเรียนรู้ที่มีประสิทธิภาพอย่างยิ่ง
เมื่อคุณสามารถอธิบายเนื้อหาได้โดยใช้ภาษาที่เข้าใจง่าย
นั่นแปลว่าคุณได้เข้าใจเนื้อหานั้นอย่างถ่องแท้
และจะสามารถจดจำเรื่องนั้นได้นาน
ริชาร์ด ไฟนย์แมน เป็นนักฟิสิกส์ชื่อดัง
ผู้เคยได้รับรางวัลโนเบลจากผลงานด้านพลศาสตร์
แม่เหล็กไฟฟ้าเชิงควอนตัม
เป็นที่ทราบกันโดยทั่วไปว่า
เขามักชอบขอให้นักคณิตศาสตร์คนอื่น ๆ
อธิบายแนวคิดจาง ๆ ด้วยภาษาง่าย ๆ
เพื่อทดสอบว่าพวกเขาเข้าใจเนื้อหานั้นจริงหรือไม่
